
Atklāta konkursa „Auto pacēlāju noma”
(iepirkuma identifikācijas Nr. SIA RNP 2023/66)
nolikumam
PROJEKTS

LĪGUMS Nr.___
par auto pacēlāju nomu

Rīgā,	Līguma datumu skatīt parakstu zonā

SIA “Rīgas namu pārvaldnieks”, reģistrācijas Nr. 40103362321, (turpmāk – Pasūtītājs), kuru saskaņā ar _____________________ un _____________________lēmumu (protokols _____________________) pārstāv _____________________ _____________________, no vienas puses, un
___ ”_________”, reģistrācijas Nr. _________ (turpmāk – Izpildītājs)[footnoteRef:1], kuru saskaņā ar ________________________ pārstāv _______________________________________ _________________________, no otras puses, [1:  Gadījumā, ja pretendents balstās uz citu personu saimnieciskajām un finansiālajām iespējām, tam un personai (vai personām) uz kuru iespējām pretendents balstās, jābūt solidāri atbildīgiem par iepirkuma līguma izpildi un jāparaksta šis līgums.] 

turpmāk abi kopā saukti kā Puses, bet katrs atsevišķi kā Puse,
pamatojoties uz atklāta konkursa “Auto pacēlāju noma”, identifikācijas Nr. SIA RNP 2023/66 (turpmāk – Iepirkums) rezultātu ___. daļā, noslēdz šādu līgumu (turpmāk – Līgums):
1. Līguma priekšmets
1.1. [bookmark: _Ref367861372]Pasūtītājs pasūta un apmaksā, bet Izpildītājs ar saviem resursiem un saviem darbiniekiem apņemas sniegt Pasūtītājam auto pacēlāju nomas pakalpojumus (turpmāk – Pakalpojums) saskaņā ar Līguma 1. pielikumu “Tehniskā specifikācija” (turpmāk – Tehniskā specifikācija), Līguma 2. pielikumu “Finanšu piedāvājums” (turpmāk – Finanšu piedāvājums) un saskaņā ar spēkā esošiem normatīvajiem aktiem, kas attiecas uz Pakalpojuma izpildi, ievērojot Pasūtītāja norādījumus.
1.2. Ar kvalitatīvu, Līguma prasībām atbilstošu Pakalpojumu Līguma izpratnē saprotams Pakalpojums, kas atbilst Līguma noteikumiem, spēkā esošajos normatīvajos aktos noteiktajām prasībām attiecībā uz Pakalpojuma izpildes kvalitāti un Izpildītāja piedāvājumam Iepirkumā.
1.3. Detalizēts Pakalpojuma apraksts, Pakalpojuma izpildes kārtībā un prasības, kā arī prasības Pakalpojuma izpildē izmantojamajai tehnikai (auto pacēlājiem) tiek noteiktas Tehniskajā specifikācijā.
1.4. Pakalpojuma sniegšanas vieta: Rīgas valstspilsētas administratīvā teritorija.
1.5. Pusēm vienojoties Pasūtītājs ir tiesīgs pasūtīt pakalpojumus, kas saistīti ar Izpildītāja sniegto Pakalpojumu un nav iekļauti Tehniskajā specifikācijā un Finanšu piedāvājumā, ja šādu pakalpojumu izmaksas nepārsniedz 10% (desmit procentus) no paredzamās Līguma cenas bez pievienotās vērtības nodokļa (turpmāk – PVN). Šajā gadījumā Pasūtītājs ir tiesīgs pieprasīt Izpildītājam šo pakalpojumu izmaksu kalkulāciju un attaisnojuma dokumentus, kas to apliecina.
2. Līguma un Pakalpojuma cena
2.1. Paredzamā Līguma cena bez PVN ir līdz _____ EUR (__________________________)[footnoteRef:2] (turpmāk – Līguma cena). [2:  Līguma cena atbilstoši iepirkuma priekšmeta daļai.] 

2.2. Pasūtītājam nav pienākums izlietot visu Līguma cenu. Gadījumā, ja Līguma darbības laikā Pasūtītājs nav izlietojis visu Līguma cenu, Izpildītājs nav tiesīgs celt par to pretenzijas un pieprasīt Līguma cenas samaksu pilnā apmērā.
2.3. Pakalpojuma cena tiek noteikta Finanšu piedāvājumā.
2.4. Pakalpojuma cenā ietilpst visas ar Pakalpojuma sniegšanu saistītās izmaksas, tajā skaitā Pakalpojuma izpildē izmantojamie materiāli un iekārtas, Pakalpojuma sniegšanā iesaistīto darbinieku atalgojums, virsizdevumi, peļņa, transporta izmaksas un citas izmaksas, kas nepieciešamas pilnīgai un kvalitatīvai Pakalpojuma izpildei, kā arī visi nodokļi (izņemot PVN), nodevas, izmaksas nepieciešamu atļauju saņemšanai no trešajām personām u.c. izmaksas
2.5. Izpildītājs nav tiesīgs paaugstināt Pakalpojuma cenu visā Līguma darbības laikā.
3. Apmaksas kārtība
3.1. Pasūtītājs veic apmaksu par kvalitatīvu, Līguma noteikumiem un normatīvajiem aktiem atbilstoši sniegtu Pakalpojumu 30 (trīsdesmit) kalendāro dienu laikā pēc Pasūtītāja šādu dokumentu saņemšanas no Izpildītāja:
3.1.1. abpusēji parakstīti Pakalpojuma nodošanas – pieņemšanas akti (turpmāk –Nodošanas - pieņemšanas akti/-s) par iepriekšējā mēnesī sniegto Pakalpojumu;
3.1.2. Izpildītāja sagatavots un Pasūtītāja saskaņots rēķins, kas izrakstīts, pamatojoties uz Līguma 3.1.1. apakšpunktā minētajiem Nodošanas - pieņemšanas aktiem.
3.2. Izpildītājs, izrakstot rēķinu par Pakalpojumu, piemēro PVN likmi spēkā esošajos normatīvajos aktos noteiktajā kārtībā un apmērā.
3.3. Izpildītājs rēķinā papildus obligāti norādāmajiem rekvizītiem norāda Pasūtītāja piešķirto Līguma numuru, Līguma datumu, Pakalpojumu, Pakalpojuma nodošanas - pieņemšanas aktu numurus un datumus, Pakalpojuma sniegšanas vietu adreses.
3.4. Ja rēķinā nav norādīta visa Līguma 3.3. punktā noteiktā informācija, norādīta nepareiza informācija vai pieļautas aritmētiskās u.c. kļūdas, Pasūtītājs nesaskaņo rēķinu un rakstiski Līguma 13.1.2. apakšpunktā noteiktajā kārtībā informē Izpildītāju par rēķina neatbilstību. Izpildītājs ne vēlāk kā 3 (trīs) darba dienu laikā pēc informācijas par rēķina neatbilstību saņemšanas no Pasūtītāja sagatavo Līgumam atbilstošu rēķinu un atkārtoti iesniedz to Pasūtītājam.
3.5. Pasūtītājs neveic norēķinu ar Izpildītāju līdz atbilstoša rēķina sagatavošanai un iesniegšanai Pasūtītājam.
3.6. Izpildītājs Līguma 3.1.2. apakšpunktā minēto rēķinu iesniedz Pasūtītājam ne vēlāk kā līdz katra mēneša 10. (desmitajam) datumam Līguma 13.1.2. noteiktajā kārtībā.
3.7. Izpildītājs sagatavo un nosūta Pasūtītājam rēķinus elektroniski, tie ir derīgi bez paraksta, un Pasūtītājs piekrīt šādam nosacījumam.
3.8. Pakalpojuma apmaksa tiek veikta proporcionāli faktiskajam Pakalpojuma sniegšanas laikam. Minimālais Pakalpojuma sniegšanas laiks ir 4 (četras) stundas. Par faktisko Pakalpojuma sniegšanas laiku šajā Līguma punktā izpratnē tiek uzskatīts laika periods no Izpildītāja ierāšanās Pakalpojuma sniegšanas vietā (Objektā) brīža līdz Pakalpojuma izpildes pabeigšanas brīdim, neieskaitot laiku, kas patērēts Izpildītāja braukšanai līdz Pakalpojuma sniegšanas vietai un no Pakalpojuma sniegšanas vietas.
3.9. Par apmaksas dienu tiek uzskatīta diena, kad Pasūtītājs veicis bankas pārskaitījumu uz Izpildītāja Līgumā norādīto norēķinu kontu.
3.10. Katra no Pusēm sedz savus izdevumus par bankas pakalpojumiem, kas saistīti ar naudas pārskaitījumu.
3.11. Ja Pakalpojums neatbilst Līguma nosacījumiem, par ko ir sastādīts akts par konstatētajām Pakalpojuma neatbilstībām atbilstoši Līguma 4.7. punkta noteikumiem, apmaksas termiņš tiek pagarināts attiecīgi par tādu laika periodu, kādā tiek novērsti aktā norādītās Pakalpojuma neatbilstības.
4. Pakalpojuma pasūtīšana, izpilde un pieņemšana
4.1. Pasūtītājs pasūta Pakalpojumu pēc faktiskās nepieciešamības, iesniedzot Izpildītājam pieprasījumu (turpmāk – Pieprasījums) Līguma 13.1.2. apakšpunktā noteiktajā kārtībā, papildus telefoniski informējot Līguma 13.2.2. apakšpunktā minēto Izpildītāja pilnvaroto personu (turpmāk – Izpildītāja pilnvarotā persona) par Pieprasījuma nosūtīšanu.
4.2. Pieprasījumu iesniedz Līguma 13.2.1. apakšpunktā minētā Pasūtītāja pilnvarotā persona (turpmāk – Pasūtītāja pilnvarota persona). Pieprasījumā norāda:
4.2.1. Pakalpojuma aprakstu un apjomu;
4.2.2. Pakalpojuma izpildes vietu (turpmāk – Objekts);
4.2.3. citu nepieciešamo informāciju.
4.3. Izpildītājs uzsāk ar konkrēto Pieprasījumu pasūtītā Pakalpojuma izpildi ne vēlāk kā 3 (trīs) darba dienu laikā pēc Pieprasījuma saņemšanas no Pasūtītāja. Pakalpojuma izpildes uzsākšanas laiku Izpildītājs elektroniski vai telefoniski saskaņo ar Līgumā norādīto Pasūtītāja pilnvaroto personu, kas iesniedza Pieprasījumu. Ja Pakalpojums ir nepieciešams avārijas situāciju novēršanai, Puses var vienoties par citu Pakalpojuma uzsākšanas laiku.
4.4. Pakalpojuma izpildi apliecina Nodošanas - pieņemšanas akts, kas sagatavots un abpusēji parakstīts katram Objektam atsevišķi.
4.5. Izpildītājs iesniedz Pasūtītājam Izpildītāja sagatavotu un ar drošu elektronisko parakstu parakstītu Nodošanas - pieņemšanas akta projektu Līguma 13.1.2. apakšpunktā noteiktajā kārtībā vismaz 5 (piecu) kalendāro dienu laikā pēc Pakalpojuma izpildes pabeigšanās konkrētajā Objektā.
4.6. Pasūtītājs 2 (divu) darba dienu laikā pēc Līguma 4.5. punktā minētā Nodošanas - pieņemšanas akta projekta saņemšanas:
4.6.1. paraksta Nodošanas - pieņemšanas aktu ar drošu elektronisko parakstu un iesniedz parakstīto aktu Izpildītājam, ja Pakalpojums sniegts kvalitatīvi un atbilstoši Līguma noteikumiem;
4.6.2. atsaka Pakalpojuma pieņemšanu un Nodošanas - pieņemšanas akta parakstīšanu, ja Pakalpojums sniegts neatbilstoši Līgumā (t.sk. Tehniskajā specifikācijā) noteiktajām kvalitātes prasībām.
4.7. Līguma 4.6.2. apakšpunktā noteiktajā gadījumā Pasūtītājs Līguma 4.6. punktā noteiktajā termiņā sagatavo un iesniedz Izpildītājam Līguma 13.1.2. apakšpunktā noteiktajā kārtībā aktu par konstatētajām Pakalpojuma neatbilstībām (turpmāk – Pakalpojuma neatbilstības akts). Pakalpojuma neatbilstības akts tiek sagatavots elektroniski un ir derīgs bez paraksta, un Izpildītājs piekrīt šim nosacījumam.
4.8. Izpildītājs ne vēlāk kā 1 (vienas) darba dienas laikā pēc Pakalpojuma neatbilstības akta saņemšanas no Pasūtītājam par saviem līdzekļiem novērš tajā norādītās Pakalpojuma neatbilstības.
4.9. Pakalpojums uzskatāms par izpildītu un Pasūtītāja pieņemto ar Nodošanas - pieņemšanas akta abpusējas parakstīšanas brīdi.
4.10. Pušu parakstīts Nodošanas - pieņemšanas akts ir pamats Izpildītāja rēķina par Pakalpojuma apmaksu izrakstīšanai un iesniegšanai Pasūtītājam.
4.11. Ja Pasūtītājam rodas šaubas par Nodošanas - pieņemšanas aktā norādīto Pakalpojuma sniegšanas laika periodu (ilgumu), Pasūtītājs ir tiesīgs vērsties pie Izpildītāja vai GPS pakalpojuma sniedzēja, lai pārbaudītu minēto informāciju.
5. Līguma saistību izpildes nodrošinājums
5.1. Izpildītājs ne vēlāk kā 10 (desmit) darba dienu laikā pēc Līguma abpusējas parakstīšanas iesniedz Pasūtītājam Līguma saistību izpildes nodrošinājumu kā neatsaucamu beznosacījumu bankas garantiju (turpmāk – Bankas garantija) vai neatsaucamu pirmā pieprasījuma beznosacījumu Līguma izpildes apdrošināšanas polisi (turpmāk – Apdrošināšanas polise) par Līguma saistību izpildes nodrošinājuma kopējo summu ne mazāku par 2% (diviem procentiem) no Līguma cenas.
5.2. Bankas garantijas un Apdrošināšanas polises garantijām ir jābūt pakļautām Vienotajiem pieprasījuma garantiju noteikumiem (the Uniform Rules for Demand Guarantees) (2010.gada redakcija, Starptautiskās Tirdzniecības palātas publikācija Nr.758). Šai garantijai un ar to saistītajām tiesiskajām attiecībām, ciktāl attiecīgos jautājumus neregulē minētie Vienotie pieprasījuma garantiju noteikumi, piemērojami Latvijas Republikas normatīvie akti.
5.3. Apdrošināšanas polisē ir jābūt iekļautiem šādiem īpašiem nosacījumiem:
5.3.1. ar Apdrošināšanas polisi tiek apdrošinātas visas Izpildītāja Līguma izpildes saistības, tai skaitā:
5.3.1.1. atbildība par līgumsaistību nekvalitatīvu vai nesavlaicīgu izpildi, vai neizpildi vispār, t.sk., ja Pasūtītājs izmanto līgumā noteiktās tiesības vienpusēji izbeigt Līgumu minēto iemeslu dēļ;
5.3.1.2. atbildība par Pasūtītājam nodarītajiem zaudējumiem, kurus ar prettiesisku  darbību vai neuzmanību nodarījis Izpildītājs vai tā pieaicinātie apakšuzņēmēji (t.sk. Izpildītāja vai tā apakšuzņēmēju izmantoto materiālu un iekārtu, tehnikas nepareizas izmantošanas rezultātā radītie zaudējumi Pasūtītājam);
5.3.1.3. Izpildītājam piemērotie līgumsodi (ja tādi tiek aprēķināti) par līguma saistību nekvalitatīvu izpildi, nesavlaicīgu izpildi vai neizpildi vispār.
5.4. Bankas garantiju vai Apdrošināšanas polisi un dokumentu par apdrošināšanas prēmijas samaksu Izpildītājs iesniedz Pasūtītājam kādā no šādiem veidiem:
5.4.1. elektroniski Līguma 13.1.1. vai 13.1.2. apakšpunktā noteiktajā kārtībā, ja iesniedzamais dokuments ir sagatavots elektroniski;
5.4.2. Līguma 13.1.3.  vai 13.1.4. apakšpunktā noteiktajā kārtībā, ja iesniedzamais dokuments ir sagatavots papīra formā.
5.5. Bankas garantijai vai Apdrošināšanas polisei jābūt spēkā visā Līguma darbības laikā.
5.6. Ja tiek pagarināts Līguma darbības termiņš, Izpildītājs ne vēlāk, kā 10 (desmit) darba dienu laikā pēc Pušu vienošanās par Līguma darbības termiņa pagarināšanu stāšanās spēkā iesniedz Pasūtītājam Līguma saistību izpildes nodrošinājumu ar spēkā esošu darbības termiņu laikā posmā, par kuru pagarināts Līguma darbības termiņš.
5.7. Izpildītājs nav tiesīgs uzsākt Pakalpojuma sniegšanu pirms Līguma saistību izpildes nodrošinājuma iesniegšanas Pasūtītājam.
6. Civiltiesiskās atbildības apdrošināšana
6.1. Izpildītājs saskaņā ar Ministru kabineta 2014. gada 19. augusta noteikumu Nr. 502 “Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu” prasībām, ne vēlāk kā 10 (desmit) darba dienu laikā no Līguma spēkā stāšanās dienas iesniedz Pasūtītājam Līguma 5.4. punkta noteiktajā kārtībā civiltiesiskās atbildības apdrošināšanas polises un maksājuma dokumenta, kas apliecina Izpildītāja apdrošināšanas prēmijas samaksu, kopijas.
6.2. Civiltiesiskās atbildības apdrošināšanas minimālajam atbildības līmenim jābūt ne mazākam par 50 000,00 EUR (piecdesmit tūkstoši eiro un 00 centi).
6.3. Civiltiesiskās atbildības apdrošināšanas līgumu Izpildītājs slēdz ar nosacījumu, ka, iestājoties apdrošināšanas gadījumam, apdrošināšanas atlīdzība tiek izmaksāta tieši Pasūtītājam vai zaudējumus cietušajai trešajai personai.
6.4. Izpildītājs nodrošina Līguma noteikumiem atbilstošas civiltiesiskās atbildības apdrošināšanas polises spēkā esamību visā Līguma darbības laikā.
6.5. Izpildītājs iesniedz Pasūtītājam jaunu civiltiesiskās atbildības apdrošināšanas polisi ne vēlāk kā 10 (desmit) dienas pirms iepriekšējas civiltiesiskās atbildības apdrošināšanas polises darbības izbeigšanās.
6.6. Civiltiesiskās atbildības apdrošināšanas polise un dokuments par prēmijas samaksu tiek pievienoti Līgumam kā pielikums un kļūst par Līguma neatņemamu sastāvdaļu.
6.7. Izpildītājs nav tiesīgs uzsākt Pakalpojumu sniegšanu pirms civiltiesiskās atbildības apdrošināšanas polises un dokumenta par prēmijas samaksu iesniegšanas Pasūtītājam.
7. Apakšuzņēmējs
7.1. Izpildītājs, ievērojot Publisko iepirkumu likumu, Līguma noteikumus, kā arī citu normatīvo aktu prasības ir tiesīgs Līguma izpildē piesaistīt apakšuzņēmēju.
7.2. Izpildītājs pilnībā uzņemas atbildību par Līguma izpildi un nodrošina, ka apakšuzņēmējs ievēro visus Līguma noteikumus.
7.3. Izpildītājs Līguma darbības laikā apakšuzņēmēja nomaiņu vai jauna apakšuzņēmēja iesaisti Līguma izpildē ir tiesīgs veikt tikai ar Pasūtītāja rakstveida piekrišanu. Izpildītājs par plānoto apakšuzņēmēja nomaiņu vai jauna apakšuzņēmēja iesaisti Līguma izpildē paziņo Pasūtītājam rakstveidā Līgumā noteiktajā kārtībā.
7.4. Attiecībā uz Izpildītāja piedāvāto jauno apakšuzņēmēju, ar kuru Izpildītājs plāno aizstāt Iepirkumā norādīto apakšuzņēmēju, kuram Izpildītājs plāno nodot Pakalpojumu, kura vērtība ir vismaz 10 000,00 EUR (desmit tūkstoši eiro), Pasūtītājs veic pārbaudi par tā atbilstību Publisko iepirkumu likuma 42. pantā noteiktajiem izslēgšanas nosacījumiem attiecībā uz to dienu, kad Pasūtītājs no Izpildītāja ir saņēmis attiecīgumu lūgumu.
7.5. Pasūtītājs pieņem lēmumu atļaut vai atteikt piedāvātā apakšuzņēmēja nomaiņu vai jauna apakšuzņēmēja iesaistīšanu Līguma izpildē ne vēlāk kā 5 (piecu) darba dienu laikā pēc tam, kad saņēmis no Izpildītāja visu informāciju un dokumentus, kas nepieciešami lēmuma pieņemšanai, un rakstiski par to informē Izpildītāju.
7.6. Pasūtītājs atsaka jauna apakšuzņēmēja, kuram plānots nodot Pakalpojumu, kura vērtība ir vismaz 10 000,00 EUR (desmit tūkstoši eiro), iesaisti Līguma izpildē nomaiņu Publisko iepirkumu likuma 62. pantā noteiktajos gadījumos. Pasūtītājs pārbaudi par šajā apakšpunktā minēto apakšuzņēmēju atbilstību Publisko iepirkumu likuma 42. pantā noteiktajiem izslēgšanas nosacījumiem veic tajā datumā, kad pasūtītājs lemj par atļaujas sniegšanu piegādātājam nomainīt apakšuzņēmēju vai piesaistīt jaunu apakšuzņēmēju.
7.7. Izpildītājs koordinē apakšuzņēmēju darbību un uzņemas pilnu atbildību par Pakalpojumu, ko snieguši apakšuzņēmēji, izpildes kvalitāti, termiņu, Līguma noteikumu ievērošanu un citiem jautājumiem, kas attiecas uz Līguma izpildi.
7.8. Izpildītājs uzņemas pilnu atbildību par veiktajiem norēķiniem ar tā piesaistīto apakšuzņēmēju, t.sk. arī Izpildītāja maksātnespējas procesa gadījumā.
7.9. Pasūtītājs nav atbildīgs par Izpildītāja nokavētiem vai vispār neveiktiem norēķiniem ar tā piesaistīto apakšuzņēmēju.
8. Pušu tiesības un pienākumi
8.1. Pasūtītājs:
8.1.1. nodrošina Izpildītāja darbinieku, iekārtu un tehniskas (auto pacēlāju) piekļūšanu un atrašanos Pakalpojuma izpildes vietā;
8.1.2. pieņem izpildītu, Līguma prasībām atbilstošu kvalitatīvu Pakalpojumu, kas izpildīts atbilstoši Pieprasījumam;
8.1.3. samaksā par Pasūtītāja pieņemto Pakalpojumu Līgumā noteiktajā kārtībā;
8.1.4. sniedz visu Izpildītāja pieprasīto Pakalpojumu sniegšanai nepieciešamo informāciju;
8.1.5. nodrošina, ka Pasūtītāja pilnvarotie darbinieki ir informēti par Izpildītāja sniegtajiem Pakalpojumiem un sadarbojas ar Izpildītāja darbiniekiem un pārstāvjiem;
8.1.6. ir tiesīgs apturēt Pakalpojumu izpildi līdz pārkāpuma novēršanai, nepagarinot Pakalpojumu izpildes termiņu, ja konstatē, ka:
8.1.6.1. Izpildītājs Pakalpojumu izpildē neievēro darba drošības, darba aizsardzības, ugunsdrošības, apkārtējās vides un citu spēkā esošo normatīvo aktu, kas reglamentē konkrēto darbu veikšanu prasības;
8.1.6.2. Pakalpojuma izpildē izmantojamā tehnika (auto pacēlājs) neatbilst Tehniskajā specifikācijā noteiktajām prasībām.
8.1.7. ir tiesīgs jebkurā Pakalpojuma izpildes stadijā veikt Pakalpojuma izpildes kontroli.
8.2. Izpildītājs:
8.2.1. ar saviem resursiem sniedz Pasūtītājam kvalitatīvu un Līguma noteikumiem atbilstošu Pakalpojumu;
8.2.2. garantē sniegtā Pakalpojuma atbilstību Līguma noteikumiem, Tehniskajai specifikācijai un Finanšu piedāvājumam;
8.2.3. Pakalpojuma izpildē ievēro Pasūtītāja norādījumus un atbild par spēkā esošo normatīvo aktu, kas attiecās uz Pakalpojuma izpildes kārtību un kvalitāti, ievērošanu;
8.2.4. nodrošina Pakalpojuma izpildē izmantojamās tehniskas (auto pacēlāju) atbilstību Tehniskajā specifikācijā noteiktajām prasībām;
8.2.5. pirms Pakalpojuma uzsākšanas brīdina Pasūtītāju par Līgumā neparedzētiem apstākļiem, kas var ietekmēt Pakalpojuma izpildi, vienlaicīgi iesniedzot savus priekšlikumus situācijas risinājumam. Pasūtītājs vienpersoniski izlemj jautājumu par risinājumu šajā punktā paredzētajās situācijās;
8.2.6. Pakalpojumu izpildes procesā ievēro drošības tehnikas, ugunsdrošības un satiksmes drošības noteikumus, veic apkārtējās vides aizsardzības pasākumus, kas saistīti ar Pakalpojuma izpildi, kā arī uzņemas pilnu mantisko atbildību par jebkādiem minēto noteikumu pārkāpumiem un to izraisītām sekām;
8.2.7. nodrošina, ka auto pacēlāju lieto un vada persona (auto pacēlāja operators), kas attiecīgi apmācīta un apguvusi attiecīgās konstrukcijas auto pacēlāja drošu lietošanu, ievērojot arī konkrētā auto pacēlāja ražotāja instrukcijas un norādījumus, un attiecīgā apmācība ir dokumentāri apliecināta (apmācību apliecinošu dokumentu uzrāda Pasūtītājam pēc pieprasījuma);
8.2.8. apmaksā likumos un citos normatīvajos aktos noteiktos tehnikas nodokļus un nodevas, kā arī tehnikas tehniskās apskates un reģistrācijas maksu atbildīgajās valsts un pašvaldību iestādēs visā Līguma izpildes laikā;
8.2.9. pēc Pasūtītāja pieprasījuma sniedz pilnu informāciju par Pakalpojuma izpildes gaitu un nepieciešamības gadījumā sniedz visu nepieciešamo informāciju, kas ir Izpildītāja rīcībā un ir saistīta ar Līguma izpildi.
9. Pušu atbildība
9.1. Puses savstarpēji ir atbildīgas viena otrai par nodarītajiem zaudējumiem, ja tie radušies vienas Puses vai tās Līguma izpildē iesaistīto personu (t.sk. darbinieku un speciālistu) darbības vai bezdarbības rezultātā.
9.2. Puses normatīvajos aktos noteiktajā kārtībā atbild par trešajām personām nodarītajiem zaudējumiem, ja tie radušies Puses vai tās Līguma izpildē iesaistīto personu (t.sk. darbinieku un speciālistu) darbības vai bezdarbības rezultātā.
9.3. Ja vienas Puses saistību izpildes nokavējums, kas ietekmē otras Puses spējas izpildīt savas saistības, liedz otrai Pusei veikt savlaicīgu saistību izpildi, tā izpilde tiek pagarināta par pirmās Puses nokavēto laika posmu. Šādos gadījumos par to tiek informēta otra Puse. Pusei, kura prasa, lai minēto apstākļu dēļ tiktu pagarināts saistību izpildes termiņš, ir pienākums iesniegt pierādījumus, kuri apliecina otras Puses saistību izpildes nokavējuma faktu.
9.4. Gadījumā, ja Pasūtītājs neievēro Līgumā noteikto Pakalpojuma apmaksas termiņu, Izpildītājam ir tiesības pieprasīt Pasūtītājam maksāt līgumsodu 0,1 % (vienas desmitās daļas no procenta) apmērā no termiņā neapmaksātās summas par katru nokavēto kalendāro dienu. Pasūtītājs līgumsodu samaksā 10 (desmit) darba dienu laikā pēc rēķina par līgumsodu saņemšanas no Izpildītāja.
9.5. [bookmark: _Ref367774249][bookmark: _Ref336249597][bookmark: _Toc336440099]Gadījumā, ja Izpildītājs neievēro Līgumā 4.3. punktā vai Pušu vienošanās noteikto Pakalpojuma izpildes uzsākšanas termiņu, Pasūtītājam ir tiesības pieprasīt Izpildītājam maksāt līgumsodu 20,00 EUR (divdesmit eiro) apmērā par katru nokavēto dienu.
9.6. Ja Izpildītājs nenovērš Pakalpojuma neatbilstības aktā konstatētās pakalpojuma neatbilstības Līgumā 4.8. punktā noteiktajā termiņā, Pasūtītājam ir tiesības pieprasīt Izpildītājam maksāt līgumsodu 30,00 EUR (trīsdesmit eiro) apmērā par katru nokavēto dienu.
9.7. Ja Izpildītājs vienpusēji pirms Līguma termiņa beigām izbeidz Līgumu, izņemot Līguma 12.10.1. - 12.10.7. apakšpunktā noteiktos gadījumus, vai patvaļīgi pārtrauca Līguma saistību izpildi, Pasūtītājam ir tiesības pieprasīt Izpildītājam maksāt līgumsodu 10% (desmit procentu) apmērā no Līguma cenas, kas palikusi neapgūta uz Izpildītāja Līguma priekšlaicīgas izbeigšanas vai tajā noteikto saistību izpildes pārtraukšanas dienu. Tiek uzskatīts, ka Izpildītājs vienpusēji ir atkāpies no Līguma, ja Izpildītājs patvaļīgi, bez līgumiskā vai likumiskā pamata pārtrauca savu no Līguma izrietošo saistību izpildi un turpina tās nepildīt vairāk par 10. (desmit) kalendārajām dienām pēc pretenzijas saņemšanas no Pasūtītāja par Līguma saistību neizpildi noteiktajā termiņā, vai iesniedza Pasūtītājam paziņojumu par vienpusēju Līguma izbeigšanu vai atkāpšanos no Līguma.
9.8. Izpildītājs līgumsodu samaksā 10 (desmit) darba dienu laikā pēc rēķina par līgumsodu saņemšanas no Pasūtītāja.
9.9. Piemērojot Līgumā paredzēto līgumsodu, Pusēm ir jāievēro Civillikuma 1716. panta trešajā daļā noteiktais līgumsoda apmēra ierobežojums.
9.10. Pasūtītājam ir tiesības ieskaita kārtībā samazināt maksājamo naudas summu tādā apmērā, kāda ir Līguma noteiktajā kārtībā aprēķinātā līgumsoda summa Izpildītājam.
9.11. Pēc līgumsoda maksātāja Puses rakstiskā lūguma, līgumsoda prasītāja Puse var samazināt maksājamo līgumsodu, ievērojot samērīguma principu, kā arī Līguma saistību neizpildes vai nepienācīgas izpildes sekas, iemeslus un apstākļus.
9.12. Gadījumā, ja Izpildītāja Līgumā noteikto termiņu neievērošanas vai nekvalitatīvi veikta Pakalpojuma rezultātā Pasūtītājam ir radīti zaudējumi, Izpildītājs tos sedz pilnā apmērā.
9.13. Līgumsoda samaksa neatbrīvo Puses no Līguma saistību izpildes.
10. Nepārvarama vara
10.1. Puses tiek atbrīvotas no atbildības par daļēju vai pilnīgu Līgumā paredzēto saistību neizpildi, ja tā radusies pēc Līguma noslēgšanas nepārvaramas varas apstākļu rezultātā, kurus Puses nevarēja paredzēt un novērst.
10.2. Ar nepārvaramu varu (force majeure) saprot ārkārtēju apstākļu iestāšanos, kurus nevarēja paredzēt, novērst vai ietekmēt un par kuru rašanos Puses nenes atbildību, tas ir, dabas katastrofas, kara darbība, terora akti, blokādes, civiliedzīvotāju nemieri, valsts un pašvaldību institūciju rīcība un to pieņemtie normatīvie akti, lēmumi un rīkojumi, kā arī citi ārkārtēja rakstura negadījumi, par kuru attiecināšanu uz nepārvaramas varas apstākļiem Pusēm jālūdz to konstatēt citai kompetentai un neatkarīgai institūcijai.
10.3. Pusēm ir tiesības pagarināt Līguma nosacījumu izpildes termiņus par laika posmu, kurā darbojas nepārvaramā vara, ja Puse ne vēlāk par 3 (trīs) darba dienām no nepārvaramas varas iestāšanās dienas paziņo otrai Pusei par neiespējamību pildīt savas saistības, kas radušās nepārvaramās varas dēļ. 
10.4. Puse zaudē tiesības atsaukties uz nepārvaramas varas apstākļiem, ja tā nav ievērojusi Līguma 10.3. punkta noteikumus.
10.5. Ja nepārvaramās varas dēļ Līguma izpilde aizkavējas ilgāk par 1 (vienu) mēnesi, Puses ir tiesīgas vienpusēji izbeigt Līgumu, par to rakstveidā brīdinot otru pusi vismaz 5 (piecas) darba dienas iepriekš.
10.6. Ja Līgums tiek izbeigts nepārvaramās varas apstākļu dēļ, nevienai no Pusēm nav tiesības pieprasīt no otras Puses atlīdzināt zaudējumus vai pieprasīt kompensāciju par jebkura veida zaudējumiem.
11. Personu datu aizsardzība un konfidencialitāte
11.1. Līguma ietvaros visus personu datus Puses apstrādā tikai Līguma izpildes mērķiem un tikai tādā apmērā, lai nodrošinātu starp Pusēm noslēgtā Līguma izpildi.
11.2. Puses veic visus nepieciešamos tehniskos un organizatoriskos drošības pasākumus, tostarp jebkurus papildu pasākumus, kas nepieciešami, lai nodrošinātu, ka Puses nodotie personas dati Līguma izpildes ietvaros netiek nejauši vai nelikumīgi iznīcināti, nozaudēti vai sabojāti, vai darīti zināmi trešajām personām, netiek ļaunprātīgi izmantoti vai kā citādi apstrādāti tādā veidā, kas ir pretējs Līguma darbības laikā spēkā esošo datu aizsardzības tiesību aktiem.
11.3. Pēc Puses pieprasījuma otra Puse ziņo un pierāda, ka tā ievēro piemērojamo datu aizsardzības tiesību aktu prasības un Līgumā noteiktos pienākumus.
11.4. Pusēm ir jāievēro piemērojamie tiesību akti personas datu aizsardzības jomā. Par šo tiesību aktu prasību neievērošanu Puses atbild normatīvajos aktos noteiktajā kārtībā.
11.5. Puses tiek atbrīvotas no atbildības par personas datu apstrādi, ko saņēmušas, no vispār pieejamiem avotiem, kā arī informācijas, datu izplatīšanu, kas tika izplatīti un publicēti vai citā veidā bija pieejami masu informācijas avotos un internetā.
11.6. Puses ir tiesīgas apstrādāt personas datus tikai tik ilgi, cik tas nepieciešams, lai pienācīgi izpildītu no Līguma izrietošas saistības.
11.7. Puses apņemas Līguma darbības laikā, kā arī pēc Līguma izbeigšanas bez otras Puses iepriekšējas rakstiskas atļaujas neizpaust, neizplatīt un jebkādā citādā nenodot trešajām personām Pušu rīcībā nonākušo konfidenciālo informāciju, neizmantot to savās personīgajās interesēs, kā arī rūpēties, lai tā nebūtu tieši vai netieši pieejama trešajām personām, ciktāl normatīvajos aktos nav noteikts citādi. Par konfidenciālu informāciju uzskatāma un pie neizpaužamām ziņām pieskaitāma jebkāda esoša vai Pakalpojuma sniegšanas procesā iegūta vārdiska vai rakstiska, tekstuāla vai vizuāla finansiāla, ekonomiska, juridiska vai cita satura informācija, kas Pusēm nodota vai kļuvusi zināma, pildot Līgumā paredzētās saistības.
11.8. Puses nodrošina informācijas konfidencialitātes noteikumu izpildi arī no jebkuru trešo personu puses, ko Puses piesaistījusi Līguma izpildei.
12. Līguma darbības termiņš, grozīšana un izbeigšana
12.1. [bookmark: _Ref367708847]Līgums stājas spēkā ar tā abpusēju parakstīšanas dienu.
12.2. Līgums ir spēkā 24 (divdesmit četrus) mēnešus vai līdz Līguma cenas apguvei.
12.3. Pusēm vienojoties Līguma izpildes termiņš var tikt pagarināts par laiku līdz                          12 (divpadsmit) mēnešiem.
12.4. Līguma grozījumi ir spēkā tikai tad, ja tie izdarīti rakstveidā, un tos parakstījušas abas Puses.
12.5. Līguma grozījumi ir pieļaujami:
12.5.1. ja tie nemaina Līguma vispārējo raksturu;
12.5.2. ja tie atbilst Publisko iepirkumu likuma 61. panta nosacījumiem.
12.6. Visi Līguma pielikumi un Līguma grozījumi/papildinājumi ir Līguma neatņemama sastāvdaļa.
12.7. Puses var izbeigt Līgumu pirms Līguma darbības termiņa beigām, Pusēm savstarpēji rakstveidā vienojoties.
12.8. Pasūtītājam ir tiesības vienpusēji izbeigt Līgumu bez Izpildītāja piekrišanas jebkurā no šādiem gadījumiem:
12.8.1. Izpildītājs vismaz 2 (divas) reizes nav ievērojis Līgumā noteiktos Pakalpojuma izpildes uzsākšanas termiņus, par ko Pasūtītājs ir iesniedzis Izpildītājām vismaz 2 (divas) pretenzijas;
12.8.2. Izpildītājs vismaz 2 (divas) reizes Pakalpojumu sniedza nekvalitatīvi vai citādi neatbilstoši Līguma noteikumiem, par ko Pasūtītājs ir iesniedzis Izpildītājam vismaz 2 (divus) Pakalpojuma neatbilstības aktus.
12.8.3. Izpildītājs neiesniedz Līguma saistību izpildes nodrošinājumu apliecinošus dokumentus Līguma 5. sadaļā noteiktajā kārtībā un termiņā vai laicīgi nepagarina Bankas garantijas vai Apdrošināšanas polises spēkā esamības termiņu;
12.8.4. Izpildītājs neiesniedz civiltiesiskās atbildības apdrošināšanu apliecinošus dokumentus atbilstoši Līguma 6. sadaļā noteiktajā kārtībā un termiņā vai laicīgi nepagarina civiltiesiskās atbildības apdrošināšanas polises spēkā esamības termiņu;
12.8.5. Izpildītāja saimnieciskā darbība ir apturēta vai izbeigta;
12.8.6. uzsākta Izpildītāja likvidācija;
12.8.7. ierosināta Izpildītāja maksātnespējas vai tiesiskās aizsardzības procesa lieta, vai īstenots ārpustiesas tiesiskās aizsardzības process;
12.8.8. Izpildītājs apzināti sniedzis Pasūtītājam nepatiesu informāciju, nav ievērojis godīgas komercprakses vai konkurences principus, vai ar nolūku veicis citas prettiesiskas darbības;
12.8.9. Pasūtītājam ir zudusi nepieciešamība pēc Pakalpojuma. Šī Līguma apakšpunkta noteikumi neattiecas uz Pasūtītāja jau Pasūtīto Pakalpojumu.
12.8.10. Līgumu nav iespējams izpildīt tādēļ, ka Līguma izpildes laikā pret kādu no Pusēm ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas ES vai Ziemeļatlantijas līguma organizācijas (NATO) dalībvalsts noteiktās sankcijas (Starptautisko un Latvijas Republikas nacionālo sankciju likuma 11.1  panta trešā daļa);
12.8.11. ir iestājušies nepārvaramas varas apstākļi.
12.9. Līguma 12.8.9. punktā noteiktajā gadījumā Pasūtītājs ir tiesīgs vienpusēji izbeigt Līgumu, rakstiski paziņojot Izpildītājam par Līguma izbeigšanu vismaz 1 (vienu) mēnesi iepriekš. Šajā gadījumā Izpildītājs nav tiesīgs prasīt Pasūtītājam atlīdzināt zaudējumus, kas radušies vai var rasties Izpildītājam Līguma izbeigšanas dēļ.
12.10. Izpildītājam ir tiesības vienpusēji izbeigt Līgumu bez Pasūtītāja piekrišanas jebkurā no šādiem gadījumiem:
12.10.1. Pasūtītājs vismaz 2 (divas) reizes nav ievērojis Līgumā noteikto Pakalpojuma samaksas termiņu, par ko Izpildītājs ir iesniedzis Pasūtītājam vismaz 2 (divas) pretenzijas;
12.10.2. Pasūtītāja saimnieciskā darbība ir apturēta vai izbeigta;
12.10.3. uzsākta Pasūtītāja likvidācija;
12.10.4. ierosināta Pasūtītāja maksātnespējas vai tiesiskās aizsardzības procesa lieta, vai īstenots ārpustiesas tiesiskās aizsardzības process;
12.10.5. Pasūtītājs apzināti Pasūtītājam sniedzis nepatiesu informāciju, nav ievērojis godīgas komercprakses vai konkurences principus, vai ar nolūku veicis citas prettiesiskas darbības;
12.10.6. Līgumu nav iespējams izpildīt tādēļ, ka Līguma izpildes laikā pret kādu no Pusēm ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas ES vai Ziemeļatlantijas līguma organizācijas (NATO) dalībvalsts noteiktās sankcijas (Starptautisko un Latvijas Republikas nacionālo sankciju likuma 11.1  panta trešā daļa);
12.10.7. ir iestājušies nepārvaramas varas apstākļi.
12.11. Līgumā noteiktajos gadījumos Līgums uzskatāms par izbeigtu nākamajā darba dienā pēc Pušu paziņojuma par Līguma izbeigšanu saņemšanu atbilstoši Līguma 13.4. punkta noteikumiem. Elektroniski sagatavotajam paziņojumam par Līguma izbeigšanu jābūt parakstītam ar Puses drošu elektronisko parakstu.
12.12. Līguma termiņam beidzoties vai Līguma pirmstermiņa izbeigšanas gadījumā, Puses sapratīgā termiņā bez nepamatotas novilcināšanas veic savstarpējos norēķinus, līgumsoda samaksu, zaudējumu atlīdzināšanu u.c. darbības saistībā ar līgumattiecību izbeigšanos.
13. Pušu saziņa un korespondence, pilnvarotās personas
13.1. Visus ar Līguma izpildi saistītos dokumentus, tajā skaitā rēķinus, iesniegumus, paziņojumus, uzaicinājumus, informāciju, pieteikumus, pretenzijas, aktus, grafikus, vienošanās u.tml., viena Puse iesniedz otrai Pusei kāda no šādiem veidiem:
13.1.1. nododot personīgi attiecīgai Līguma 13.2.1., 13.2.2. apakšpunktā norādītajai otras Puses pilnvarotajai personai;
13.1.2. nosūtot elektroniski uz otras Puses pilnvarotās personas Līgumā 13.2.1., 13.2.2. apakšpunktā norādīto e-pasta adresi;
13.1.3. nosūtot elektroniski uz otras Puses Līgumā norādīto e-pasta adresi;
13.1.4. nosūtot ar pasta sūtījumu uz otras Puses Līgumā norādīto juridisko adresi.
13.2. Puses vienojas, ka visus ar Līguma izpildi saistītos jautājumus, tajā skaitā, bet ne tikai: gatavo, paraksta, iesniedz, saņem un izskata informāciju, pieprasījumus, pretenzijas, brīdinājumus; sagatavo, iesniedz, izskata, saskaņo un paraksta Pakalpojuma nodošanas-pieņemšanas aktus, aktus par Pakalpojuma neatbilstībām; sagatavo, iesniedz, saskaņo un nodod apmaksai rēķinus u.c. risinās šādas Pušu pilnvarotās personas:
13.2.1. no Pasūtītāja puses: ______________________________________________, tālr. +371__________________, e-pasta adrese: _______________________;
13.2.2. no Izpildītāja puses: _____________________________________________, tālr. +371 _________________, e-pasta adrese: _______________________.
13.3. Puses vienojas, ka datu apmaiņa primāri tiks veikta elektroniski, tomēr Līguma nosacījumi, kuri paredz attiecīga dokumenta sagatavošanu un iesniegšanu otrai Pusei elektroniski Līguma 13.1.2. vai 13.1.3. noteiktajā kārtībā, neietekmē Līguma Puses tiesības sagatavot šo dokumentu papīra formā un iesniegt to otrai Pusei Līguma 13.1.1. vai 13.1.4. punktā norādītajā dokumentu iesniegšanas veidā.
13.4. Visa Pušu sarakste un korespondence, tajā skaitā informācija, dokumenti, akti, atskaites, norādījumi, rēķini, paziņojumi, pretenzijas, saskaņošanas, iesniegumi, vienošanās u.c.) uzskatāma par iesniegtu un saņemtu 7. (septītajā) dienā pēc nodošanas pasta pakalpojumu sniedzējam; attiecīgajā darba dienā, ja korespondence nodota personīgi Puses pilnvarotajai personai pret parakstu; vai arī nākamajā darba dienā, ja korespondence nosūtīta uz Līgumā norādītājām Pušu un viņu pilnvaroto personu elektroniskā pasta adresēm, no pirmdienas līdz ceturtdienai no plkst. 8.30 līdz plkst. 17.15, un piektdienā no plkst. 8.30 līdz plkst. 16.00.
14. Korupcijas un interešu konflikta riska novēršana
Puses apņemas veikt visus nepieciešamos pasākumus, lai novērstu koruptīvas darbības. Neviena Puse vai tās darbinieki nedrīkst tieši vai netieši piedāvāt, pieprasīt, dot vai pieņemt naudu, dāvanas vai personīgas priekšrocības no otras Puses vai tās darbiniekiem.
15. Nobeiguma noteikumi
15.1. Visas domstarpības un nesaskaņas, kas rodas Līguma darbības laikā, Puses risina savstarpēju sarunu ceļā. Ja radušās domstarpības nav iespējams atrisināt sarunu ceļā, strīdu izšķir Latvijas Republikas tiesā saskaņā ar Latvijas Republikas likumdošanu.
15.2. Puses rakstiskā veidā paziņo viena otrai:
15.2.1. par izmaiņām Līgumā norādītajās Pušu pilnvarotajās personās un Līguma izpildē iesaistītajos apakšuzņēmējos;
15.2.2. par Puses firmas (nosaukuma) maiņu;
15.2.3. par Puses juridiskā statusa maiņu;
15.2.4. par Puses juridiskās adreses maiņu;
15.2.5. par Puses korespondences adreses maiņu;
15.2.6. par jebkura Līgumā norādītā tālruņa numura vai elektroniskā pasta adreses maiņu;
15.2.7. par Puses likvidācijas vai reorganizācijas uzsākšanu;
15.2.8. par Puses saimnieciskās darbības apturēšanu;
15.2.9. par Puses saimnieciskās darbības izbeigšanu;
15.2.10. par Puses tiesiskās aizsardzības procesa lietas ierosināšanu;
15.2.11. par Puses tiesiskās aizsardzības procesa īstenošanu ārpustiesas tiesiskās aizsardzības procesā;
15.2.12. par Puses maksātnespējas procesa lietas ierosināšanu.
15.3. Paziņojumu par Līguma 15.2. punktā norādītājiem apstākļiem (turpmāk – Paziņojums) ir tiesīgi iesniegt Pušu Uzņēmumu reģistrā reģistrētās amatpersonas ar paraksta tiesībām un prokūristi; Pušu pilnvarotie pārstāvji, kuriem šādas tiesības piešķirtās ar notariālo vai parasto komercpilnvaru, kā arī Līgumā norādītās Pušu pilnvarotās personas. Paziņojums iesniedzams ne vēlāk kā 5 (piecu) darba dienu laikā pēc attiecīgo apstākļu iestāšanās.
15.4. Paziņojums iesniedzams kādā no Līgumā 13.1. punktā noteiktajiem informācijas un dokumentu iesniegšanas veidiem, nepieciešamības gadījumā pievienojot attiecīgo izmaiņu apstiprinošus dokumentus.
15.5. Līguma 15.2. punktā paredzētās izmaiņas, kas ietekmē Līguma nosacījumus, kuras viena Puse ir pieteikusi otrai Pusei ievērojot šīs Līguma nodaļas noteikumus, tiek uzskatītas par attiecīgu Līguma nosacījumu grozījumiem, ja šīs izmaiņas Līguma 13.1. punktā noteiktajā kārtībā ir akceptējusi kāda no Līguma 15.3. punktā minētajām otrās Puses personām. Šajā gadījumā atsevišķa Pušu vienošanās par Līguma grozījumiem netiek slēgta.
15.6. Līgums satur Pušu pilnīgu vienošanos, Puses ir iepazinušās ar tā saturu un piekrīt visiem tā noteikumiem, un to apliecina, parakstot Līgumu.
15.7. Ja kāds no Līguma noteikumiem zaudē juridisku spēku, tas nerada pārējo noteikumu spēkā neesamību. 
15.8. Pusēm nav tiesību nodot savas ar Līgumu uzņemtās saistības trešajai personai bez otras Puses rakstiskas piekrišanas, izņemot gadījumu, kad Izpildītājs Līguma izpildē ir piesaistījis apakšuzņēmēju.
15.9. Līguma nodaļu virsraksti ir lietoti vienīgi atsauksmju ērtībai un nevar tikt izmantoti Līguma noteikumu interpretācijai.
15.10. Līgums ir sagatavots latviešu valodā, parakstīts elektroniski un ietver:
15.10.1. Līguma pamattekstu;
15.10.2. Līguma 1. pielikumu „Tehniskā specifikācija”;
15.10.3. Līguma 2. pielikumu „Finanšu piedāvājums”.

16. Pušu rekvizīti un paraksti
	Pasūtītājs:
	Izpildītājs[footnoteRef:3]: [3:  Gadījumā, ja pretendents balstās uz citu personu saimnieciskajām un finansiālajām iespējām, tam un personai (vai personām) uz kuru iespējām pretendents balstās, jābūt solidāri atbildīgiem par iepirkuma līguma izpildi un jāparaksta šis līgums.] 

